Source: https://www.riigiteataja.ee/akt/430082018021
Timestamp: 2019-05-19 10:52:29+00:00

Document:
Lääne-Nigula valla kogukonnakogude statuut – Riigi Teataja
Lääne-Nigula valla kogukonnakogude statuut
Lääne-Nigula valla kogukonnakogude statuut - sisukord
§ 2 Kogukonnakogu eesmärk
§ 3 Kogukonnakogude piirkonnad
§ 4 Kogukonnakogu liikmed
§ 5 Kogukonnakogu esimees ja aseesimees
§ 6 Kogukonnakogu ülesanded
§ 7 Kogukonnakogu töökorraldus
§ 8 Kogukonnakogu tegevuse ümberkorraldamine ja tegevuse lõpetamine
RT IV, 30.08.2018, 21
Käesolev määrus reguleerib kogukonnakogude moodustamist, kogukonnakogu pädevust ja töökorraldust Lääne-Nigula vallas (edaspidi vald).
§ 2. Kogukonnakogu eesmärk
Kogukonnakogu eesmärk on kohaliku initsiatiivi ja identiteedi hoidmine, kohaliku omavalitsuse üksuse elanike kaasamine kohaliku elu küsimuste otsustamisse ning piirkondlike huvide esindamine valla ülesannete täitmisel.
§ 3. Kogukonnakogude piirkonnad
(1) Lääne-Nigula vallas moodustatakse alljärgnevad kogukonnakogud:
1) Risti kogukonnakogu moodustavad Risti alevik ning Kuijõe, Piirsalu, Rõuma, Kuke, Jaakna ja Rehemäe küla;
2) Palivere kogukonnakogu moodustavad Palivere alevik ning Allikmaa, Luigu ning Vidruka külad;
3) Taebla kogukonnakogu moodustavad Taebla alevik ning Kadarbiku, Pälli, Tagavere, Koela, Kirimäe, Nihka, Leediküla, Kedre, Turvalepa, Võntküla, Nigula ja Väänla küla;
4) Oru kogukonnakogu moodustavad Linnamäe küla, Auaste küla, Oru küla, Saunja küla, Kärbla küla, Salajõe küla, Ingküla, Vedra küla, Niibi küla, Soolu küla, Mõisaküla, Keedika küla, Seljaküla, Uugla küla ja Jalukse küla.
(2) Teise kogukonnakogu tegevuspiirkonnaga piirnevatel asulatel on õigus esitada taotlus kogukonnakogu tegevuspiirkonna muutumiseks ja üleminekuks teise kogukonna tegevuspiirkonda kui selle poolt on avalikul koosolekul vähemalt ½ asula elanikest. Vastav avalik koosolek kutsutakse kokku Lääne-Nigula valla aleviku ja külavanema statuudi § 2 lõikes 1 sätestatud korras.
§ 4. Kogukonnakogu liikmed
(1) Kogukonnakogusse kuuluvad:
1) vastava kogukonnakogu piirkonnast valitud volikogu liikmed;
2) Lääne-Nigula aleviku- ja külavanema statuudi alusel piirkonnast valitud aleviku- või külavanemad, nende puudumisel piirkonnas asulate aleviku- ja külaseltside esindajad;
3) piirkonnas elav vallavalitsuse liige;
4) piirkonnas asuva koolieelse lasteasutuse ja üldharidusasutuse hoolekogu esindaja;
5) piirkonnas elavad noortevolikogu liikmed kui noortevolikogu on moodustatud;
6) piirkonna ettevõtjate esindaja.
(2) Kogukonnakogu koosseisu kinnitab ja selles teeb muudatusi komisjon, mille esimees on vallasekretär ja liikmed vallavalitsuse õigusnõunik ja abivallasekretär-personalijuht. Komisjoni otsusega mittenõustumisel on huvitatud isikul õigus esitada kaebus 30 päeva jooksul, arvates teadasaamisest, Lääne-Nigula Vallavolikogule.
§ 5. Kogukonnakogu esimees ja aseesimees
1) esindab kogukonnakogu vastavalt valla põhimäärusega ning käesoleva statuudiga antud pädevusele;
3) koostab kogukonnakogu koosoleku päevakorra projekti arvestades volikogu, vallavalitsuse ja kogukonnakogu liikmete ettepanekuid;
6) allkirjastab kogukonnakogu kirjad ja koosoleku protokollid;
(3) Kogukonnakogu esimees ja aseesimees valitakse salajasel hääletusel kogukonnakogu koosseisu häälteenamusega.
§ 6. Kogukonnakogu ülesanded
(1) Kogukonnakogul on õigus:
1) avaldada arvamust ja teha ettepanekuid valla eelarvestrateegia, arengukava ning valdkondlike ja piirkondlikes arengukavade ning vallaeelarve projekti kohta;
2) avaldada arvamust ja teha ettepanekuid vallavalitsusele ja volikogule teistes kohaliku elu küsimustes;
3) teha kohaliku elu küsimustes volikogule või vallavalitsusele algatusi õigusaktide vastuvõtmiseks, muutmiseks või kehtetuks tunnistamiseks, mis võetakse arutusele volikogus või vallavalitsuses hiljemalt kolme kuu jooksul;
4) esitada vallavalitsusele arupärimisi, millele tuleb vastata 30 päeva jooksul;
5) teha volikogule ettepanekuid käesoleva määruse muutmiseks;
6) teha osavallakogu valimiskomisjonile ettepanek kogukonnakogu koosseisu muutmiseks.
3) vallaeelarve projekt;
4) iga- aastane teede investeeringute kava;
5) kogukonnakogu statuudi muudatused;
6) Muud dokumendid, mille osas peetakse kogukonnakogu seisukohta vajalikuks.
§ 7. Kogukonnakogu töökorraldus
(2) Esimese kogukonnakogu koosoleku kutsub kokku vallavolikogu esimees 30 päeva jooksul pärast kogukonnakogu koosseisu kinnitamist.
(3) Koosolekud toimuvad vähemalt 2 korda aastas. Enne koosoleku toimumist konsulteerib kogukonnakogu esimees liikmetega, et leida võimalikult sobiv aeg. Koosoleku toimumise aeg ja koht peavad olema liikmetele teatavaks tehtud vähemalt neli päeva enne koosolekut. Koosoleku kutse ja materjalid edastatakse teadmiseks vallavalitsusele.
(4) Kogukonnakogu koosolekud on avalikud.
(5) Kogukonnakogu koosolek on otsustusvõimeline, kui selle koosolekust võtab osa üle poole kogukonnakogu liikmetest.
(6) Kogukonnakogu koosoleku päevakord kinnitatakse kogukonnakogu poolthäälteenamusega vastavalt liikmetele edastatud päevakorra eelnõule.
(7) Ettepanekuid päevakorra eelnõu kohta võivad kuni päevakorra kinnitamiseni teha:
(8) Päevakorra eelnõus märkimata küsimusi saab päevakorda võtta kogukonnakogu koosseisu häälteenamusega.
(9) Kogukonnakogu koosolekust võivad sõnaõigusega osa võtta vallavolikogu esimees ja liikmed, vallavanem ja vallavalitsuse liikmed ning vallasekretär või tema asendaja.
(10) Kogukonnakogu koosolekud protokollitakse, need allkirjastab kogukonnakogu esimees ja protokollija. Protokollija valitakse kogukonnakogu liikmete hulgast. Protokollid avalikustatakse valla dokumendiregistris.
(11) Kogukonnakogu töö korraldamiseks on vallavalitsus kohustatud võimaldama piirkonnas asuvas vallale kuuluvas asutuses ruumi kasutamist koosoleku korraldamiseks koos vajalike tehniliste vahenditega.
(12) Erandolukorras ja üksikküsimuse otsustamiseks võib kogukonnakogu esimees või tema äraolekul aseesimees korraldada elektroonilise koosoleku ja hääletuse. Elektroonilise hääletuse korral peavad kogukonnakogu liikmed etteantud ajavahemiku jooksul edastama elektrooniliselt oma seisukoha arutatava küsimuse kohta. Elektroonilise koosoleku toimumise korral tehakse protokolli sellekohane märge. Kui vähemalt 1/3 kogukonnakogu liikmetest nõuab koosoleku kokku kutsumist, siis ei saa elektroonilist istungit korraldada.
§ 8. Kogukonnakogu tegevuse ümberkorraldamine ja tegevuse lõpetamine
Kogukonnakogu korraldab ümber ja kogukonnakogu tegevuse lõpetab vallavolikogu.

References: § 2

§ 3

§ 4

§ 5

§ 6

§ 7

§ 8

§ 2

§ 3
 § 2

§ 4

§ 5

§ 6

§ 7

§ 8